Document ID: 32006R0796

KOMMISSIONENS FORORDNING (EF) Nr. 796/2006
af 29. maj 2006
om suspension af opkøb af smør til 90 % af interventionsprisen og om indledning af opkøb ved licitation for den periode, der udløber den 31. august 2006
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 10, og
ud fra følgende betragtninger:
(1)
Kommissionens forordning (EF) nr. 343/2006 (2) har indledt opkøb af smør til 90 % af interventionsprisen i visse medlemsstater for perioden fra 1. marts til 31. august 2006.
(2)
Ifølge artikel 6, stk. 1, andet afsnit, i forordning (EF) nr. 1255/1999 kan Kommissionen suspendere opkøb af smør til 90 % af interventionsprisen, hvis de mængder, der tilbydes til intervention i perioden fra 1. marts til 31. august 2006, overstiger 50 000 tons.
(3)
Da tærsklen på 50 000 tons er nået, bør opkøb af smør til en fast pris suspenderes. Forordning (EF) nr. 343/2006 bør derfor ophæves.
(4)
For at smørmarkedet fortsat kan støttes, bør der tillades opkøb af smør under anvendelse af en løbende licitationsprocedure i henhold til artikel 6, stk. 1, tredje afsnit, i forordning (EF) nr. 1255/1999 i de medlemsstater, hvor markedsprisen for smør ligger under 92 % af interventionsprisen.
(5)
Kommissionens forordning (EF) nr. 2771/1999 af 16. december 1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde (3) fastsætter de regler, der skal følges, når Kommissionen beslutter at indlede opkøb ved en løbende licitation.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Det ved forordning (EF) nr. 343/2006 indledte opkøb af smør til 90 % af interventionsprisen suspenderes i Fællesskabet efter artikel 6, stk. 1, andet afsnit, i forordning (EF) nr. 1255/1999.
Forordning (EF) nr. 343/2006 ophæves.
Artikel 2
1. Opkøb af smør ved licitation som omhandlet i artikel 6, stk. 1, tredje afsnit, i forordning (EF) nr. 1255/1999 indledes fra 30. maj til 31. august 2006 i følgende medlemsstater på betingelserne i afdeling 3a i forordning (EF) nr. 2771/1999:
-
Belgien
-
Tjekkiet
-
Tyskland
-
Estland
-
Spanien
-
Frankrig
-
Irland
-
Italien
-
Letland
-
Luxembourg
-
Nederlandene
-
Polen
-
Portugal
-
Finland
-
Sverige
-
Det Forenede Kongerige.
2. Listen i stk. 1 kan ændres af Kommissionen på grundlag af markedspriserne i to på hinanden følgende uger med henblik på anvendelsen af artikel 6, stk. 1, tredje og fjerde afsnit, i forordning (EF) nr. 1255/1999.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. maj 2006.

Labels: 2
3
17
18